Diari Oficial de la Generalitat Valenciana


Sumari del DOGV 9745, del 14-12-2023 (2023/11222)

RESOLUCIÓ de 22 de novembre de 2023, de la Direcció General de Formació Professional, per la qual s'estableixen assignacions econòmiques extraordinàries als centres que han participat en la difusió del programa permanent d'acreditació de competències professionals dins del Pla de recuperació, transformació i resiliència, finançat per la Unió Europea-Next Generation EU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9745

Data del DOGV
:   14-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11784


Data del document
:   22-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 22 de novembre de 2023, de la Direcció General de Formació Professional, per la qual s'estableixen assignacions econòmiques extraordinàries als centres que han participat en la difusió del programa permanent d'acreditació de competències professionals dins del Pla de recuperació, transformació i resiliència, finançat per la Unió Europea-Next Generation EU. [2023/11982]  
  
Per Resolució de 21 de juliol de 2021, de la Secretaria Autonòmica d'Educació i Formació Professional (DOGV 9136, 27.07.2021), es convoca un procediment obert de manera permanent, per a l'avaluació i acreditació de la totalitat de les unitats de competència professional incloses en l'oferta existent de Formació Professional en la Comunitat Valenciana vinculada al Catàleg Nacional de les Qualificacions Professionals, que hagen sigut adquirides a través de l'experiència laboral o de vies no formals de formació.  
Aquest procediment de reconeixement de la competència professional adquirida per experiència laboral i formació no formal és finançat pel Ministeri d'Educació i Formació Professional i la Unió Europea mitjançant Next Generation EU, amb càrrec als fons del Programa de cooperació extraordinari per a actuacions del Pla de Formació Professional per al creixement econòmic i social i l'ocupabilitat, del Ministeri d'Educació i Formació Professional, actuacions descrites en el Mecanisme de Recuperació i Resiliència.  
Així mateix, mitjançant Resolució d'11 de juliol de 2022, de la Secretaria General de Formació Professional, es va publicar l'Acord de la Conferència Sectorial d'Educació de 23 de juny de 2022, pel qual es va aprovar la proposta de distribució territorial i els criteris de repartiment dels crèdits gestionats per comunitats autònomes derivats del PRTR abans esmentat (component 20). Dins d'aquests actuacions està la component C20.I01.P01 «Avaluació i acreditació de les competències adquirides per l'experiència laboral i vies no formals de formació».  
  
Una de les tasques que s'ha realitzat dins del programa d'acreditació de competències permanent ha sigut la difusió i publicitat del procediment per a informar la ciutadania. Entre els mesos de març, abril i maig, es va celebrar un recorregut de Fires per tota la Comunitat Valenciana, amb el repte de difondre el procediment actual d'acreditacions professionals, de cara a augmentar el número d'aquests, presentar les ofertes formatives comarcals d'FP integrada i reforçar la difusió i l'orientació acadèmica i professional, (https://ceice.gva.es/web/formacion-profesional/inicio/-/asset\_publisher/dov5ub02xcyj/content/ferias-comarcales-fp), impulsat pels 20 consells territorials establits per l'Ordre 1/2021, de 30 de juliol, de la Conselleria d'Educació, Cultura i Esport i de la Conselleria d'Economia Sostenible, Sectors Productius, Comerç i Treball (DOGV 9170, 09.09.2021).  
  
L'apartat seté de la Resolució de 21 de juliol sobre la compensació per despeses per als centres seu, «els centres públics que participen en la convocatòria podran ser seu d'una o diverses comissions de família professional»; en conseqüència, veuran incrementats les seues despeses perquè han de facilitar a cada comissió els recursos necessaris per a organitzar i desenvolupar les fases d'assessorament i avaluació. Dins d'aquests despeses s'inclouen les derivades de la difusió dels procediments d'acreditació, i per tant es poden incloure les fires organitzades per a tal fi.  
La Direcció General de Formació Professional assignarà fons als centres educatius no universitaris de titularitat pública que col·laboren en el procediment d'avaluació i acreditació, per a compensar l'augment de despeses generades a conseqüència d'aquesta col·laboració.  
Per tot això, en virtut de les atribucions conferides pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i per l'apartat quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans (DOGV 9328, 29.04.2022), resolc:  
  
Primer  
Assignar 5.000 € a cadascun dels centres docents que col·laboren en la difusió del procediment d'avaluació i acreditació permanent a través de les fires comarcals organitzades en 2023, i que figuren en l'annex d'aquesta resolució, amb un import global màxim de 100.000 €.  
Aquesta quantitat s'abonarà amb caràcter de despesa extraordinària de funcionament per a compensar l'augment de despeses generades a conseqüència d'aquesta col·laboració, a càrrec del programa pressupostari 52.96.56.453.51, centre de despesa 2011, del pressupost de l'exercici 2023, de la Direcció General de Formació Professional.  
  
Segon  
El lliurament de l'assignació econòmica es realitzarà per transferència bancària al centre docent mitjançant ordre de pagament en ferm, a proposta de la Conselleria d'Educació, Universitats i Ocupació, a càrrec del pressupost anual de l'exercici 2023.  
  
Tercer  
1. Els centres justificaran mitjançant les corresponents factures, degudament abonades, d'acord amb el que es preveu per l'administració titular de l'esmentada seu, les despeses generades per a la seua participació en la difusió del procediment.  
El termini de tramitació de les factures en els centres i el seu abonament és el previst amb caràcter general en la gestió econòmica del centre.  
2. Els centres justificaran la despesa realitzada d'acord amb l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995), per la qual es regula i s'exerceix l'activitat i l'autonomia de la gestió econòmica dels centres docents públics no universitaris de la Comunitat Valenciana.  
  
València, 22 de novembre de 2023.- La directora general de Formació Professional: Marta Armendia Santos.  
  
  
  
ANNEX  
Assignacions econòmiques centres per a difusió programa ACREDITA  
  
AT Codi Centre Consell Territorial Assignació  
1 11699162 IES Leopoldo Querol Els Ports-Baix Maestrat 5.000 €  
2 67773213 IES Politècnic La Plana Alta 5.000 €  
3 70100404 IES Gilabert de Centelles Castelló 2 5.000 €  
4 35637151 CIPFP La Laboral El Valle del Palancia 5.000 €  
5 35227306 IES Número 1 Requena-Utiel 5.000 €  
6 95081436 IES La Sénia Metropolitana València Horta Sud 5.000 €  
7 26625450 CIPFP Ciutat de l'Aprenent València 5.000 €  
8 31234551 IES Laurona València 2 5.000 €  
9 93278174 CIPFP Luis Suñer Sanchis La Ribera del Xùquer 5.000 €  
34 66646062 IES Vicente Gandia La Costera 5.000 €  
26 24991719 IES Tirant lo Blanc La Safor 5.000 €  
87 69487961 IES Jaume I La Vall d'Albaida 5.000 €  
21 11314121 IES La Mar La Marina Alta 5.000 €  
76 79680599 CIPFP Batoi L'Alcoià i el Comtat 5.000 €  
13 55433889 IES La Melva El Vinalopó 5.000 €  
20 30971726 IES Marcos Zaragoza La Marina Baixa 5.000 €  
10 76543486 IES Antonio José Cavanilles L'Alacantí 5.000 €  
84 23585500 IES Cap de l'Aljub Elx 5.000 €  
32 74005423 IES El Palmeral La Vega Baja 5.000 €  
65 40169144 IES Federica Montseny Metropolitana València Horta Nord 5.000 €